Wonder Man (minisarja)

Wonder Man on yhdysvaltalainen Destin Daniel Crettonin ja Andrew Guestin luoma Disney+-suoratoistopalveluun julkaistu komediallinen supersankarisarja, joka perustuu Marvel Comicsin Ihmemies-sarjakuvahahmoon. Se on Marvel Cinematic Universen (MCU) seitsemästoista Marvel Studiosin tuottama ja neljäs ”Marvel Television”-nimikkeellä julkaistu televisiosarja, jakaen tarinallisen jatkumonsa elokuvien ja muiden televisiosarjojen kanssa. Guest toimii sarjan showrunnerina ja Cretton johtaa sarjan ohjaajien tiimiä.

Sarjan pääosassa on Yahya Abdul-Mateen II, joka esittää Simon Williamsia / Ihmemiestä. Sarjassa näyttelevät myös Arian Moyaed, X Mayo, Zlatko Burić, Joe Pantoliano, Byron Bowers, Josh Gad ja Ben Kingsley. Cretton allekirjoitti joulukuussa 2021 Marvel Studiosin kanssa sopimuksen useiden Disney+-sarjojen luomisesta. Kesäkuussa 2022 paljastettiin, että yksi näistä sarjoista keskittyisi Ihmemieheen. Samalla paljastettiin, että Cretton ohjaisi osan sarjan jaksoista, ja että Guest oli palkattu pääkäsikirjoittajaksi. Abdul-Mateen valittiin pääosan esittäjäksi lokakuussa, sekä Stella Meghie ja James Ponsoldt sarjan muiksi ohjaajiksi helmikuussa 2023. Kuvaukset alkoivat Los Angelesisssa huhtikuun 2023 alussa, mutta ne keskeytettiin toukokuussa Hollywoodin käsikirjoittajien lakon 2023 vuoksi. Kuvaukset jatkuivat jälleen tammikuussa 2024, ja ne saatiin päätökseen huhtikuussa 2024. Sarja julkistettiin kuitenkin virallisesti vasta lokakuussa 2024.

Wonder Man koostuu kahdeksasta jaksosta, jotka julkaistiin Disney+:aan osana MCU:n kuudetta vaihetta 27. tammikuuta 2026. Se on myös Marvel Studiosin toinen ”Marvel Spotlight”-sarja.

 Juoni 
Hollywood on laatinut ”Ovimies-lisäehdon” kieltämään superihmisiä näyttelemästä elokuvissa ja televisiosarjoissa. Simon Williamsilla, jolla on hankaluuksia edetä urallaan ja jolla on salaa itsekin supervoimat, ystävystyy Trevor Slatteryn kanssa, ja he alkavat tavoitella rooleja klassisen supersankarielokuva Ihmemiehen uudelleenfilmatisoinnista.

 Näyttelijät 
 Päärooleissa 

 Sivurooleissa 

 Vierailevat 

 Jaksot 

|}

 Tuotanto 
 Kehitys 
150px|left|thumb|upright|Destin Daniel Cretton, sarjan ohjaajatiimin johtaja ja toinen sen luojista
Joulukuussa 2021, Destin Daniel Cretton teki usean vuoden kestoisen sopimuksen Marvel Studiosin kanssa Disney+-projektien toteuttamisesta Marvel Studiosille, yhden niistä ollessa jo valmiiksi kehitteillä. Sopimus tehtiin samoihin aikoihin, kun Cretton sitoutui Marvel Cinematic Universen (MCU) elokuvan Shang-Chi and the Legend of the Ten Rings (2021) ohjaajaksi ja käsikirjoittajaksi, ja Cretton tuottaisi sarjan uuden tuotantoyhtiönsä, Family Ownedin, kautta. Kesäkuussa 2022, sarjan nimeksi paljastettiin Wonder Man, ja että se keskittyisi nimensä mukaisesti Simon Williamsiin / Ihmemieheen, Hawkeyen (2021) konsultoivana tuottajana aiemmin toimineen Andrew Guestin liittyessä mukaan sarjan pääkäsikirjoittajaksi. Crettonin odotettiin myös ohjaavan osa sarjan jaksoista, ja hänet vahvistettiin ohjaajaksi saman vuoden lokakuussa. Varietyn Joe Otterson uskoi, että sarja saattaisi olla eräänlainen ”Hollywood-satiiri”, koska hahmo oli sarjakuvissa supersankarin lisäksi myös näyttelijä. Helmikuussa 2023, James Ponsoldt osallistui keskusteluihin sarjan ohjaajatiimiin liittymisestä, kun taas Stella Meghie palkattiin osaksi sitä jo kuun lopussa. Ponsoldtin ja Tiffany Johnsonin vahvistettiin myöhemmin liittyneen sarjan ohjaajatiimiin.

Lokakuussa 2023, Marvel Studios päätti muuttaa sarjojen luomistapaa perinteisempään suuntaan, luopuen pääkäsikirjoittajista ja alkaen palkata showrunnereita. Guestista tuli Wonder Manin showrunner. Marvel Studios julkisti sarjan virallisesti lokakuussa 2024, näytettyään videokuvaa kaikista sarjoista, jotka studio aikoi julkaista vuonna 2025. Colliderin Adam Blevinsin mielestä Wonder Man oli ollut jo jonkin aikaa Marvel Studiosin ”huonoiten salassa pidetty” projekti, ja oli iloinen, että sarjasta julkaistiin vihdoin virallista tietoa. Sarjan oli alun perin tarkoitus olla 10 jaksoa pitkä, mutta Marvel Studiosin suoratoisto-, televisio- ja animaatiojohtaja Brad Winderbaum sanoi kuitenkin myöhemmin, että sarja koostuisikin kahdeksasta jaksosta. Sarjan muina vastaavia tuottajia Guestin ja Crettonin ohella toimivat Marvel Studiosin Kevin Feige, Stephen Broussard, Jonathan Schwartz, Louis D’Esposito ja Winderbaum. Bonnie Muñoz puolestaan toimii sarjan tuottajana.

Koska Wonder Manin toteutus alkoi ennen Marvel Studiosin päätöstä vuoden 2023 lopulla keskittyä useamman tuotantokauden pituisiin sarjoihin, studio ilmoitti toukokuussa 2025 katsovansa miten sarja menestyisi ennen kuin päättäisi toteutettaisiinko sille toinen tuotantokausi.

 Käsikirjoitus 
Sarjan käsikirjoittajiin kuuluvat Guestin lisäksi Kira Talise, Madeline Walter, Paul Welsh, Anayat Fakhraie, Zeke Nicholson, Roja Gashtili ja Julia Lerman. Wonder Man sisältää MCU:hun sijoittuvan metafiktiivisen narratiivin, ja Winderbaum kuvaili sarjaa ”kaksikätiseksi” seikkailuksi Ihmemiehen ja Trevor Slatteryn välille, kahden miehen, jotka ovat molemmat näyttelijöitä ja rakastavata työtään. Hän myös kutsui sarjaa ”rakkauskirjeeksi Hollywoodille”, sekä näyttelijän ammatille, kuten sille miten taiteilijoiden on tasapainoitettava sekä rakkautensa ammattiaan kohtaan että tarpeensa rahan ansaitsemiselle. Winderbaum uskoi, että Wonder Man keskittyminen yhteen näyttelijään sekä ”näyttelemiseen käsityönä” saisi sen eroamaan samanlaisesta metafiktiivisiä elementtejä omaavasta Apple TV+:n sarjasta The Studio (2025–), joka keskittyi enemmän ”suureen Hollywoodiin... koneistona”. Winderbaum lisäsi myös, että sarja oli peräisin ”suoraan Crettonin ja Guestin omista mielistä”, ja kerronnaltaan erittäin ”vilpitön”. Sarja sisältäisi myös viittauksia Simonin esiintymisiin 1980-luvun Länsirannikon Kostajat -sarjakuvissa.

 Roolijako 

Elokuussa 2022, Ben Kingsleyn paljastettiin palaavan MCU-rooliinsa Trevor Slatterynä. Lokakuussa Yahya Abdul-Mateen II valittiin Simon Williamsin / Ihmemiehen rooliin. Nathan Fillion näkyi aiemmin Williamsina elokuvasta Guardians of the Galaxy Vol. 2 (2017) pois jätetyssä kohtauksessa nähdyssä julisteessa. James Gunn, elokuvan ohjaaja, piti kovasti hahmosta, ja toivoi, että Fillion tulisi joskus näyttelemään hahmoa oikeasti. Helmikuussa 2023, Lauren Glazier valittiin tuntemattomaan rooliin. Seuraavan kuukauden aikana, Demetrius Grosse valittiin näyttelemään Simonin veljeä, Eric Williamsia, kun taas Ed Harris valittiin näyttelemään Hollywood-agentti Neal Saroyania. Huhtikuun lopulla, Josh Gadin raportoitiin liittyneen mukaan sarjaan, ja hänen roolivalintansa vahvistettiin saman vuoden elokuussa 2024. Heinäkuussa 2024, Byron Bowersin paljastettiin liittyneen sarjan näyttelijöihin. Elokuussa, Béchir Sylvain liittyi myös sarjan näyttelijöihin, ja Manny McCord liittyi mukaan lokakuussa.

Heinäkuussa 2025 paljastettiin, että Arian Moayed palaisi näyttelemään Yhdysvaltain vahingonhallintaosaston (DODC) agentti P. Clearyä. Lokakuussa, New York Comic Conissa paljastettiin, että Zlatko Burić näyttelee sarjassa elokuvaohjaaja Von Kovakia, ja että X Mayo, Olivia Thirlbyn ja Joe Pantolianon kuuluvat myös sarjan näyttelijäkaartiin. Myös Dane Larsenin, Phumzile Sitolen, Jere Burnsin, Simon Templemanin, Charlotte Rossin ja Torrey Vogelin paljastettiin näyttelevän sarjassa. Seuraavan kuukauden aikana, Gadin paljastettiin näyttelevän sarjassa itseään, kuten myös Pantolianon ja Mario Lopezin. Samoihin aikoihin, Juliette Ortegan paljastettiin näyttelevän Kovakin assistenttia, Melanie’ta. Saman kuun aikana paljastettiin, että Charlotte Ross ja Torrey Vogel näyttelevät myös sarjassa. Viikko ennen sarjan julkaisua paljastettiin lisää yksityiskohtia näyttelijöistä ja näiden rooleista: Sylvainin roolihahmo on Sanford Williams, Simonin ja Ericin isä; Shola Adewusi näyttelee Martha Williamsia, Simonin ja Ericin äitiä; kun taas X Mayo, Thirlby ja Kamer J. Meadows näyttelevät Janelle Jacksonia, Viviania ja nuorta Simonia.

 Suunnittelu 
Cindy Chao ja Michele Yu toimivat sarjan lavastajina ja tuotantosuunnittelijoina, kun Joy Cretton, Destinin sisko, toimi sarjan pukusuunnittelijana.

 Kuvaukset 
Kuvaukset alkoivat Los Angelesissa 5. huhtikuuta 2023, Crettonin, Meghien, Ponsoldtin ja Johnsonin ohjatessa sarjan jaksot, Brett Pawlakin ja Armando Salasin toimiessa kuvaajina. Soundstage-työtä tehtiin Radford Studio Centerin tiloissa, Studio Cityssä, Los Angelesissa. Sarjaa kuvattiin 4. toukokuuta 2023 Hollywood Boulevardilla, kun Hollywoodin käsikirjoittajien lakon mielenosoittajat yrittivät saada tuotannon keskeytettyä. Sarjan kuvaukset kuitenkin jatkuivat lakosta huolimatta. Marvel Studiosin raportoitiin tulevan kuvaamaan sen, mitä he voivat, varsinaisten kuvausten aikana, ja tekevän niiden aikana tehtävät mahdolliset muutokset sarjan uudelleenkuvausten aikana. Mielenosoittajat pakottivat lopulta Radford Studio Centerin tuotantoryhmän keskeyttämään kuvaukset 8. toukokuuta. Kuun lopulla, sarjan tuotanto keskeytettiin kokonaan, ja sitä päätettiin jatkaa vasta kun sekä käsikirjoittajien että näyttelijöiden lakot päättyisivät.

Lokakuussa 2023, Joanna Robinson, yksi kirjan MCU: The Reign of Marvel Studios kirjoittajista, väitti Marvel Studiosin harkinneen sarjan perumista, vaikka sitä oli ehditty jo kuvata ennen lakkojen alkamista. Näyttelijälakon päätyttyä, kuvausten suunniteltiin jatkuvan marraskuun lopulla, kiitospäivän jälkeen. Näyttelijät kuitenkin vapautettiin sitoutumisistaan rooleista, ja heille annettiin mahdollisuus sitoutua muihin projekteihin, kun Marvelin odotettiin aloittavan sarjan työstäminen alusta. Osan näyttelijöistä odotettiin kuitenkin yhä pysyvän rooleissaan tuotannon uudelleenkäynnistymisen yhteydessä. Sarjan lopullista perumista pidettiin kuitenkin edelleen mahdollisena. Kuvaukset jatkuivat jälleen Los Angelesissa tammikuun 2024 alussa. Eräs tuotantoryhmän jäsen kuoli 6. helmikuuta sattuneessa onnettomuudessa Radford Studio Centerissä tehtyjen kuvausten aikana. Siihen aikaan suurin osa sarjan kuvauksista oli saatu tehdyksi. Kuvaukset saatiin päätökseen huhtikuussa 2024.

 Jälkituotanto 
Gina Sansom toimii sarjan leikkaajana, työskenneltyään Crettonin kanssa aiemmin sarjan American Born Chinese (2023) parissa.

 Musiikki 
Joel P. West sävelsi sarjan musiikin, työskenneltyään aiemmin Shang-Chi and the Legend of the Ten Ringsin parissa. Sarjan soundtrack julkaistiin 30. tammikuuta 2026.

 Julkaisu 
Wonder Man koostuu kahdeksasta jaksosta, jotka julkaistiin Disney+:aan 27. tammikuuta 2026. Sarjan odotettiin alun perin saavan julkaisunsa televisiokaudella 2023–2024, mutta sarjan ei kuitenkaan odotettu lakkojen vuoksi valmistuvan ennen kyseisen televisiokauden päättymistä. Lokakuussa 2024 sarjan julkaisua oli vielä siirretty joulukuulle 2025. Feige ei pitänyt sarjan julkaisun viivästyttämisestä, ja lisäsi kuinka The Studio ja eräs toinen samankaltainen sarja, HBO:n The Franchise (2024), olivat ehtineet saada julkaisunsa Wonder Manin viivästymisien aikana, ja kuinka se sai tilanteen näyttämään siltä kuin Marvel Studios ”vain seuraisi trendiä, sen sijaan, että toimisi sen keulakuvana”. Vuoden 2025 New York Comic Conissa ilmoitettiin, että Wonder Manin julkaisu siirrettiin tammikuulle 2026, koska Marvel Studios ei halunnut sarjan joutuvan kilpailemaan joulun ohjelmatarjonnan kanssa. Sarja julkaistiin yhtenä ”Marvel Spotlight” -sarjoista, ja se on osa MCU:n kuudetta vaihetta.

 Huomioita 

 Lähteet 

Aiheesta muualla

Sarjan traileri YouTubessa 

Luokka:2020-luvun yhdysvaltalaiset komediasarjat
Luokka:Disney+-alkuperäissarjat
Luokka:Marvel Cinematic Universen kuudennen vaiheen televisiosarjat
Luokka:Marvel Studiosin televisiosarjat